
ПРИПРЕМА ЗА ЧАС
Грађанско васпитање – шести  разред
	Редни број часа:
	Школа

	Разред и одељење

	Датум


	Наставна тема 
	
Демократско друштво


	Наставна јединица 
	Лествица партиципације ученика у школи


	Тип часа
	Обрада, вежбање

	Образовни исходи
	
Ученик ће бити у стању да:
· Разуме знањече појма партиципација 
· Разликује стварну партиципацију ученика у одељењу и школи од симболичне и декоративне 


	Облици рада
	Индивидуални, групни, фронтални

	Методе рада
	Радионица на једном школском  часу

	Потребна средства и материјали
	Рачунар, пројелтор, интернет, телефони или таблети за ученике, папир А4 и флип чарт папир, фломастери, стикери у две различите боје

	
	ФАЗЕ ЧАСА

	
Уводни део часа



	Ученице седе у групама, наставник покреће уз помоћ лап-топа и пројектора питање путем дигиталног алата Ментиметар, ученици помоћу својих телефона одговарају укуцавајући код на страници menti.com, линк ка питању је https://www.menti.com/3jyery547x   Питање гласи: Шта имаш право да знаш? Одговори краћом реченицом или групом речи. 
Ученици уписују своје одговоре који се појављују на табли путем пројекције, наставник коментарише и сумира да деца имају право да питају и да добију одговор на питање, при том могу слободно да изражавају своје ставове и мишљење. То право је гарантовано деци Конвенцијом УН о дечјим правима. 
Дели ученицима одштампан члан 13. Из Конвенције о дечјим правима који гласи „Слобода изражавања: дете има право да слободно изражава своје погледе, да тражи, прима и саопштава информације свих врста и на разне начине, без обзира на границе“.
Напомена: У случају да наставник не може да обезбеди ове техничке услове, ученици могу да на постављено питање одговоре на стикерима које наставник лепи на табли.


	
Главни део часа

	Наставник свакој групи даје картицу на којој пише ПАРТИЦИПАЦИЈА са задатком да користећи дигиталне речнике пронађу њено значење и замене је речју из српског језика. Неки од линкова: https://velikirecnik.com/2016/01/22/participacija/, http://staznaci.com/participacija, https://www.znacenjereci.com/participacija/
Откривена значења ученици записују на папиру А4 и размењују путем краћег излагања.
Наставник завршава  излагања са напоменом  да 	приликом одређења значења појма партиципације, битно је нагласити да је она процес који води подељеној одговорности и заједничким активностима, како између саме деце, тако и између деце и одраслих. Да деца имају право да знају, да су информисана о дешавањима у породици, школи, заједници и да их одрасли питају за мишљење, деца имају право да учествују у доношењеу одлука. Али, такође, преузимају одговорност за своје учешће и своје одлуке. 
Следећи задатак за групе: наставник свакој групи  даје  флип чарт папир на којима је написано питање и појашњава захтеве. 

	
Да ли и како можете да учествујете у  доношењу одлука у школи?


Настава



Ваннаставне активности



Односи између ученика


Односи са одраслима



Уређење школе






Ученици раде  на задатку, па презентује све групе своје радове. 
Уколико ученици у неком делу нису пронашли могућности за учествовање у доношењу одлука, наставник им даје неки пример. 
Следећи задатак за групе: 
Свака група добија по шест различитих картица, на три картице су примери из школског живота, а на друге три појмови и њихово појашњење: МАНИПУЛАЦИЈА, ДЕКОРАТИВНА УПОТРЕБА ДЕЦЕ, СИМБОЛИЧКА УПОТРЕБА. Задатак за групе је да повежу појам и пример из школског живота.  Када заврше задатак, оставе сложене картици на клупи, па са другом групом замене места, па представе рад својих другова/другарица. Остале групе прате и коментаришу, слажу се или не слажу,  а наставник води дискусију. 




	Завршни део часа

	У завршном делу часа, наставник позива све  групе да  поново узму своје  флип чарт папире  и размисле да ли у њиховим предлозима има активности које су  манипулација, докоративна и симболична употребе деце или су све примери за стварну партиципацију. Ученици обележавају стикерима у једној  боји  манипулацију, декоративну и симболичну партиципацију, а у другој боји предлоге за стварну партиципацију. Тако обележене флип чарт папире лепе на зид учионице. 
Наставник наглашава значај праве  партиципације ученика у школском животу. 

	Самоевалу-ација часа
(запажања наставника)

Прилог 1.
 Конвенције о дечјим правима – члан 13.  
 „Слобода изражавања: дете има право да слободно изражава своје погледе, да тражи, прима и саопштава информације свих врста и на разне начине, без обзира на границе“.






Прилог 2. 
Картице 

	Картица 1. 
МАНИПУЛАЦИЈА 

Под манипулацијом се подразумевају сви случајеви када се деца појављују у заједничким активностима деце и одраслих, али деци није објашњено у чему учествују, зашто учествују, који су ефекти тих активности уопште, а који за саму децу. Одрасли често на овом нивоу злоупотребљавају децу да би остварили неки свој циљ.


	Картица 2. 


Одељењски старешина је одлучио да ученике води у биоском, изабрао је филм датум и време пројекције. Онда је ученике питао да ли се слажу са његовом одлуком. 

	Картица 3. 
ДЕКОРАТИВНА УПОТРЕБА ДЕЦЕ
 У овом облику ангажовања деца не одлучују о свом учешћу, не разумеју смисао онога у чему учествују, нико им не објашњава и деци то учешће ништа не значи. На овом нивоу деца се појаве у кратким улогама, онда се склоне, а одрасли наставе своје активности.



	Картица 4. 

Изабрано је неколико најбољих ученика да учествују у програму поводом Дана града у општини, тим ученицима се није учествовало у програму.

	Картица 5. 

СИМБОЛИЧКА УПОТРЕБА ДЕЦЕ Подразумева учешће деце у активностима одраслих, које се односе на децу или које могу имати последице по децу. Деца нису обавештена у чему учествују, не разумеју добро смисао. Присуство деце у оваквим активностима служи као подсетник одраслима да мисле на децу.


	Картица  6. 

Представник Ученичког парламента је позван на састанак Тима за заштиту ученика од дискриминације, насиља, злостављања и занемаривања  сат времена пре почетка сасгтанка, није био упознат са дневним редом, а на састанку је од њега тражено да кратко изнесе став Ученичког парламента о пројектној идеји којом би школа учествовала на конкурсу. 








